Սարգիսը բազմազավակ ընտանիքի կրտսեր զավակն է, երեք քույր ունի: Այս տարի եկել է Հայաստան, որպեսզի ընդունվի Երևանի պետական ճարտարագիտական համալսարան: Սակայն ավարտական քննություններ հանձնելիս «Վրաստանի պատմություն» առարկայից կտրվել է: Համաձայն Վրաստանում գործող կարգի՝ եթե որևէ առարկայից շրջանավարտն անբավարար է ստանում, նա զրկվում է ավարտական վկայականից՝ ատեստատից, սակայն ստանում է ավարտական սերտիֆիկատ: